K I H N I Ö N  K U N T A

     ARVIOINTIRAPORTTI

Perusopetuksen yhdeksännen luokan matematiikan oppimistaso

-arviointi 2024

KIHNIÖN KUNNAN SIVISTYSTOIMI

perusopetuksen yhdeksännen luokan oppimistaso –arviointi 2024

 **LÄHTÖKOHTA**

Kuntien velvollisuus on opetuksen järjestäjänä arvioida antamaansa koulutusta ja sen vaikuttavuutta. Kihniön kunnan koulutoimen arviointisuunnitelman mukaisesti yhdeksännen luokan oppilaiden oppimistaso arvioitiin keväällä 2024. Kohteena oli yhdeksännen luokan oppiaineista matematiikka, josta pidettiin valtakunnallinen matematiikan koe 03.05.2024.

 **ARVIOINTIPROSESSI**

**Matemaattisten Aineiden Opettajien Liitto (MAOL ry)** julkaisee joka vuosi perusopetuksen yhdeksännen luokan valtakunnallisen matematiikan kokeen. Kirjallinen koe sisältää monivalintatehtävät, perustehtävät ja soveltavat tehtävät. Soveltavien tehtävien suoritusaika on 45 minuuttia.  Monivalintatehtävät ja perustehtävät kestävät 40 minuuttia.

Kokeeseen osallistui 6 tyttöä ja 7 poikaa. Jokainen yhdeksäsluokkalainen teki kokeen matematiikan luokassa ja opettaja tarkasti sen kokeen mukana olleiden ohjeiden mukaan. Ohjeissa oli tarkat pisteytysohjeet ja arvosanataulukko.

**KYSELYN TULOKSET**

Kokeen maksimipistemäärä on 70 ja se vastaa arvosanaa 10. Koe erottelee suhteellisen hyvin sellaiset oppilaat, jotka ovat oppineet hyvin pääosan peruskoulun keskeisistä asioista. He ovat saaneet kokeesta arvosanan 8 tai parempia. Mikäli arvosana on huonompi kuin 6, niin oppilaalla on olennaisia puutteita joko käsitteiden ymmärtämisessä, laskutoimitusten hallinnassa tai tekstin ymmärtämisessä.

Kihniön yhdeksäsluokkalaiset saivat edellä kuvatun jaottelun mukaan seuraavanlaiset tulokset:

|  |  |  |  |
| --- | --- | --- | --- |
| ARVOSANA | TYTTÖJÄ % | POIKIA % | YHTEENSÄ PROSENTTEINA |
|  yli  8 | 33,3 | 28,6 | 30,8 |
|  8  -  6 | 33,3 | 42,8 | 38,4 |
|  alle 6 | 33,3 | 28,6 | 30,8 |
| **yhteensä** | **100 %** | **100 %** | **100 %** |

Oppilaiden tästä matematiikan kokeesta saamien pisteiden keskiarvo on 30 ja arvosanojen keskiarvo 6,5. Tämän vuoden valtakunnallinen keskiarvo pisteissä oli 28 ja arvosanoissa 6,25. Kihniöläiset peruskoulun käyneet oppilaat saivat siis matematiikan kokeesta hieman valtakunnallista keskiarvoa paremman tuloksen.